Anexa nr. 1 la Hotărârea Consiliului Local Sighișoara nr. ……/..………..

**Aprobat,**

**Primar,**

**Ioan - Iulian Sîrbu**

**REGULAMENT**

**PRIVIND ASOCIEREA ÎN PARTICIPAȚIUNE**

**ART. 1.**

**(1)** Prezentul Regulament stabilește condițiile cadru pentru încheierea contractelor de asociere în participațiune la nivelul Municipiului Sighișoara, în vederea promovării unor interese ale comunității locale.

**(2)** Contractul de asociere în participațiune este contractul prin care o persoană acordă uneia sau mai multor persoane o participație la beneficiile și pierderile uneia sau mai multor operațiuni pe care le întreprinde, potrivit definiției oferite de art. 1949 din Codul Civil.

**ART. 2.**

Prezentul Regulament a fost elaborat în baza următoarelor acte normative:

**(1)** Legea nr. 287/2009 privind Codul civil, republicată, cu modificările și completările ulterioare.

**(2)** Legea nr. 227/2015 privind Codul fiscal, cu modificările și completările ulterioare.

**(3)** Legea nr. 207/2015 privind Codul de procedură fiscală, cu modificările și completările ulterioare.

**(4)** Hotărârea Guvernului nr. 1/2016 - Partea I, pentru aprobarea Normelor metodologice de aplicare a Legii nr. 227/2015 privind Codul fiscal, cu modificările și completările ulterioare;

**(5)** Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

**(6)** Legea nr. 52/2003 privind transparența decizională în administrația publică, republicată.

**ART. 3.**

**Principiile asocierii în participaţiune**

Asocierea în participaţiune este constituită pe baza libertăţii de voinţă a părţilor exprimată în contract şi este guvernată de anumite principii, care contribuie la stabilirea naturii juridice a acesteia.

1. **Principiul independenţei juridice şi comerciale a fiecărui asociat**

Între asociaţii societăţii în participaţiune nu se stabilesc raporturi de subordonare, aceştia păstrându-şi independenţa juridică, în sensul că nu se realizează un raport de muncă sau de prepuşenie între participanţi.

1. **Principiul reciprocităţii asistenţei manageriale, juridice, de marketing şi comerciale**

Scopul oricărei asocieri în participaţiune este acela de a desfăşura una sau mai multe operaţiuni comerciale cu consecinţa împărţirii beneficiilor şi a suportării pierderilor rezultate. În atingerea scopului caracteristic asocierii în participaţiune, asociaţii trebuie să-şi aducă contribuţia potrivit calităţii şi pregătirii de care dispun.

**c) Principiul priorităţii operaţiunilor specifice asocierii în participaţiune**

Potrivit acestui principiu, părţile contractante vor trebui să acorde prioritate exercitării operaţiunilor comerciale ce au fost convenite a se realiza în cadrul asocierii în participaţiune. Aceasta presupune ca asociaţii să depună toate eforturile financiare, materiale, intelectuale etc., pentru atingerea scopului fixat al asociaţiei.

**ART. 4.**

**(1)** Asocierea în participațiune se poate forma doar ca urmare a încheierii unui contract – denumit contract de asociere în participațiune – între Municipiul Sighișoara și una sau mai multe persoane.

**(2)** Părțile au libertate deplină de a negocia și conveni, în concret, clauzele contractuale care stau la baza asocierii în participațiune.

**(3)** În vederea negocierii clauzelor contractuale, prin Hotărâre a Consiliului Local Sighișoara, va fi desemnată o comisie specială, formată din reprezentanți ai consiliului local și din angajați ai primăriei. Comisia va fi prezidată de primarul ales al Municipiului Sighișoara. Procesele - verbale ale ședințelor de negociere vor fi depuse ca material în motivarea proiectului de hotărâre întocmit în vederea aprobării asocierii.

**(4)** Contractul de asociere în participațiune reprezintă legea părților și poate fi modificat numai prin acordul părților, cu aprobarea Consiliului Local Sighișoara.

**(5)** Contractul de asociere în participațiune se încheie în formă scrisă, sub semnătură privată.

**ART. 5.**

Încheierea unui contract de asociere în participațiune de către Municipiul Sighișoara, ca autoritate publică locală, se poate realiza doar dacă, în prealabil, s-a obținut acordul Consiliului Local Sighișoara, prin care să se aprobe efectiv încheierea unui astfel de contract, doar acordul de principiu nefiind suficient.

**ART. 6.**

**(1)** Elementele definitorii ale contractului de asociere în participațiune sunt următoarele:

a) existența a cel puțin două persoane care vor dobândi calitatea de asociați;

b) desfășurarea unei activități în vederea obținerii unor beneficii care, ulterior, să fie împărțite între asociați.

**ART. 7.**

Contractul de asociere în participațiune este necesar să conțină următoarele clauze:

**(1)** Părțile contractante

**(1.1.)** Asociații trebuie să aibă capacitate civilă de exercițiu și onorabilitate comercială, respectiv să nu fi fost condamnați pentru infracțiuni care au legătură cu activitatea economică.

**(1.2.)** Cel puțin unul dintre asociați trebuie să dețină calitatea de profesionist.

**(1.3.)** Activitatea pe care asociatul profesionist o desfășoară în scopul atingerii obiectului asocierii, trebuie să fie una dintre cele permise de CAEN și, prin urmare, trebuie autorizată ca atare.

**(1.4.)** În contract se vor preciza datele de identificare ale asociaților, respectiv:

- pentru asociații persoane fizice: nume, prenume, domiciliu, act de identitate, cod numeric personal, date de contact (telefon, e-mail);

- pentru asociații persoane juridice: denumire firmă, sediu, nr. de înregistrare în Registrul comerțului, cod de înregistrare fiscal, reprezentant legal, cont bancar, date de contact (telefon, fax, e-mail, site oficial).

**(2)** Obiectul de activitate al asocierii

**(2.1.)** În contractul de asociere în participațiune va fi prevăzută expres activitatea lucrativă care este avută în vedere de către părțile semnatare pentru a fi desfășurată în comun.

**(2.2.)** Doar activitățile în vederea promovării unor interese ale comunității locale a municipiului Sighișoara pot face obiectul contractelor de asociere în participațiune aprobate de către Consiliul Local Sighișoara.

**(3)** Contribuțiile asociaților

**(3.1.)** În cuprinsul acestei clauze se vor menționa expres bunurile și/sau drepturile cu care participă fiecare dintre asociați, elementele de identificare ale bunurilor materiale reprezentând aport în asociere fiind descrise detaliat sau, în cazul sumelor de bani fiind specificat cuantumul exact al acestora.

**(3.2.)** De asemenea, va fi stabilită și înscrisă în contract cota efectivă de contribuție, stabilită procentual, care revine fiecărui asociat ca urmare a bunurilor/drepturilor aduse ca aport în cadrul asocierii.

**(3.3.)** În contract va fi stipulat clartermenul exact de plată a cotei din beneficii, precum și consecințele în caz de neplată.

**(4)** Cota de participare la venituri sau pierderi

Cota de participare a fiecărui asociat la venituri sau pierderi se va calcula conform înțelegerii dintre părți, avându-se în vedere și valoarea contribuției fiecărui asociat.

**(5)** Durata contractului de asociere în participațiune

**(5.1.)** În cuprinsul contractului de asociere în participațiune se va preciza clar durata acestuia.

**(5.2.)** De asemenea poate fi prevăzută și o clauză de prelungire a termenului contractului, în urma căreia asociații pot prelungi durata asocierii.

**(5.3.)** În lipsa unei convenții de prelungire, contractul va înceta să mai producă efecte la împlinirea termenului contractual.

**(6)** Condițiile de încetare a asocierii și regimul bunurilor aduse ca aport

Această clauză este menită să elimine orice litigii posibile între asociați, după încetarea asocierii, cu privire la soarta bunurilor, investițiilor, cheltuielilor, etc. aduse ca aport sau făcute de asociați pe perioada derulării asocierii. Această clauză este necesar a fi redactată cât mai clar, detaliat și într-un mod neinterpretabil.

Încălcarea condițiilor asocierii de către unul dintre asociați conduce la desființarea culpabilă a contractului de asociere în participațiune înainte de termen. În cazul în care contractul de asociere are mai mult de doi asociați, rezilierea acestuia va fi totală, chiar dacă doar unul dintre aceștia a încălcat condițiile asocierii.

**(7)** Clauzele de încetare a asocierii

În cuprinsul acestei părți vor fi menționate toate situațiile care conduc la încetarea asocierii și modalitățile de încetare a contractului de asociere, precum și modalitatea de calcul și plată a daunelor-interese, dacă este cazul.

**ART. 8.** Modificarea contractului de asociere în participațiune

Modificarea contractului de asociere în participațiune se poate face doar cu respectarea dispozițiilor prevăzute în acest regulament pentru încheierea sa valabilă, cu respectarea condițiilor de validitate, respectiv: capacitate, consimțământ, obiect și cauză. Cerințele care au fost îndeplinite la încheierea contractului inițial trebuie să fie analizate și să corespundă pentru ca actul modificator să fie încheiat.

## **ART. 9.** Efectele contractului de asociere în participaţiune în raporturile dintre asociaţi

Datorită caracterului sinalagmatic, contractul de asociere în participaţiune dă naştere la drepturi şi obligaţii în sarcina tuturor părţilor contractante (asociaţilor).

**(9.1.)** Aportul la asociere

Una din principalele obligaţii ale asociaţilor o reprezintă aportul la asociere. Fiecare asociat trebuie să contribuie la asociere cu aporturi băneşti, bunuri, cunoştinţe specifice sau prestaţii. Aşadar, aporturile asociaţilor pot consta în sume de bani, diferite bunuri mobile sau imobile, bunuri corporale sau incorporate, precum mărci, invenţii, inovaţii, know-how-ul sau chiar un întreg fond de comerţ sau un patrimoniu de afectaţiune. Aportul în „cunoştinţe specifice” poate consta în capacităţile intelectuale, manageriale sau de altă natură ale asociaţilor participanţi.

Ca regulă, pot fi aduse cu titlu de aport în cadrul unei asocieri în participaţiune orice fel de bun care se află în circuitul juridic.

Bunurile pot fi aduse în asociere cu titlu de proprietate sau doar cu titlu de folosinţă.

Bunurile aduse în asociere ca aport de către Municipiul Sighișoara pot fi doar cu titlu de folosinţă.

Bunurile aduse în asociere nu trebuie să fie de aceeaşi natură sau de aceeaşi valoare, iar sumele de bani nu trebuie să fie egale pentru toţi asociaţii.

**(9.2.)** Împărţirea beneficiilor şi suportarea pierderilor

O altă obligaţie a asociaţilor o reprezintă împărţirea beneficiilor şi suportarea pierderilor rezultate din exercitarea comerţului în cadrul asocierii în participaţiune.

Împărţirea beneficiilor şi suportarea pierderilor se va realiza potrivit înţelegerilor părţilor contractante, asociaţii având posibilitatea de a stabili cuantumul beneficiilor şi întinderea pierderilor atribuite fiecărui asociat participant.

Asociaţii din contractul de asociere în participaţiune pot stabili şi alte obligaţii, precum: obligaţia de neconcurenţă, de confidenţialitate etc.

**ART. 10.** Efectele juridice ale asocierii în participaţiune faţă de terţi

Asocierea în participaţiune nu poate dobândi personalitate juridică şi nu constituie faţă de terţi o persoană distinctă de persoana asociaţilor.

**ART. 11.** Protecţia datelor

Fără a aduce atingere celorlalte prevederi ale prezentului Regulament, Municipiul Sighișoara are obligaţia de a asigura protejarea acelor informaţii care îi sunt comunicate de persoanele fizice sau juridice cu titlu confidenţial, în măsura în care, în mod obiectiv, dezvăluirea informaţiilor în cauză ar prejudicia interesele legitime ale respectivelor persoane, inclusiv în ceea ce priveşte secretul comercial şi proprietatea intelectuală.

**ART.12.**

(1) În anexa nr. 1 la prezentul regulament se regăsește un model-cadru de contract de asociere în participațiune. Acest model-cadru de contract va fi modificat și adaptat potrivit rezultatului negocierilor și în conformitate cu hotărârea Consiliului Local Sighișoara.

(2) Forma clauzelor prezentate în modelul-cadru de contract nu sunt obligatorii, fixe sau neschimbabile, putând suferi modificări/schimbări conform înțelegerii dintre părți.

Birou Juridic, Șef Serviciu,

Molnar Orsolya Carmen MORAR

Întocmit/Redactat: Liana Ignat – consilier Compartiment Evidență și Administrare Terenuri

Anexa nr. 1

la Regulamentul privind asocierea în participațiune

**CONTRACT DE ASOCIERE ÎN PARTICIPAŢIUNE**

**Nr. \_\_\_\_\_ din \_\_\_\_\_\_\_\_\_\_\_**

-model cadru-

**CAPITOLUL I – PĂRȚILE CONTRACTANTE**

**Art. 1.** Asociații

**………………………………**, cu sediul/domiciliul în ………………., str. ……………………, nr. ……., jud. ……………………., cod fiscal/cod numeric personal ………………………., nr. de înregistrare din Registrul Comerțului/serie și nr. C.I. ……….., telefon ……….., fax ……….., e-mail ………………………., site oficial www.……….....……, reprezentată legal prin dl./dna. ……………………………, având funcția de ………………., pe de o parte, denumită în continuare în prezentul contract ASOCIAT PRIM

și

**………………………………**, cu sediul/domiciliul în ………………., str. ……………………, nr. ……., jud. ……………………., cod fiscal/cod numeric personal ………………………., nr. de înregistrare din Registrul Comerțului/ serie și nr. C.I. ……….., telefon ……….., fax ……….., e-mail ………………………., site oficial www…..……………, reprezentată legal prin dl./dna. ……………………………, având funcția de ………………., pe de o parte, denumită în continuare în prezentul contract ASOCIAT SECUND,

ținând cont de negocierile purtate cu bună credință între părți și de prevederile Hotărârii Consiliului Local Sighișoara nr. …./……………, au convenit, la data de …………., la sediul Asociatului ……., încheierea prezentului contract în următoarele condiții:

**CAPITOLUL II – DISPOZIȚII GENERALE**

**Art. 2.**

(1) Această asociere s-a constituit în interesul colectivității locale Sighișoara.

(2) Asocierea creată prin prezentul contract este o asociere fără personalitate juridică, neavând, în consecință, firmă socială, sediu social și patrimoniu social ce ar putea constitui gajul eventualilor creditori sociali. Asocierea nu poate dobândi personalitate juridică și nu constituie față de terți o persoană distinctă de persoana asociaților. Terțul nu are niciun drept față de asociere și nu se obligă decât față de asociatul cu care a contractat.

(3) Asociații rămân proprietarii bunurilor puse la dispoziția asociației.

(4) Asociații, chiar acționând în contul asocierii, contractează și se angajează în nume propriu. Asociații exercită toate drepturile decurgând din contractele încheiate de oricare dintre ei, iar terțul este ținut exclusiv față de asociatul cu care a contractat, cu excepția cazului în care acesta din urmă a declarat calitatea sa la momentul încheierii actului.

**Art. 3.** Principii

Asociația este constituită pe baza libertății de voință a părților exprimată în prezentul contract, convenția părților determină forma contractului, întinderea și condițiile asocierii, precum și cauzele de dizolvare și lichidare a acesteia și este guvernată de următoarele principii:

a) principiul independenței comerciale și juridice a fiecărui asociat (între asociați există un raport obligațional intern, fără reflectare externă);

b) principiul reciprocităţii asistenţei manageriale, juridice, de marketing şi comerciale;

c) prioritate în prestare de servicii în vederea realizării scopului asociației.

**CAPITOLUL III – DURATA CONTRACTULUI**

**Art. 4.** Durata contractului și clauze de prelungire

(1) Prezentul contract se încheie pe o perioadă de …. (…………) zile/luni/ani, începând cu data de …………., până la data de …………., reprezentând durata de existență a asociației constituite.

(2) Prelungirea duratei contractului poate fi făcută numai prin acordul scris al părților contractante, consemnat într-un act adițional la prezentul contract, cu aprobarea Consiliului Local Sighișoara exprimată prin hotărâre, la solicitarea exprimată în scris a asociatului doritor, formulată cu cel puțin …….. de zile/luni înainte de expirarea duratei.

(3) Nu operează prelungirea tacită.

(4) Lipsa aprobării Consiliului Local al Municipiului Sighișoara exprimată prin hotărâre duce la încetarea asocierii la termen.

**CAPITOLUL IV – OBIECTUL ȘI SCOPUL ASOCIERII**

**Art. 5.** Obiectul asocierii

Obiectul asocierii îl reprezintă …………………………………………..................................

**Art. 6.** Scopul asocierii

Scopul asocierii este satisfacerea unor nevoi ale comunității locale și creșterea veniturilor la bugetul local al Municipiului Sighișoara, în urma împărțirii între asociați a veniturilor înregistrate în urma asocierii, în conformitate cu cotele de participaţiune stabilite prin prezentul contract.

**CAPITOLUL V – APORTUL PĂRȚILOR ȘI REGIMUL BUNURILOR ADUSE CA APORT**

**Art. 7.**

(1) Asociatul prim contribuie pentru realizarea obiectului prezentei asocieri cu următoarele:

- …………………………………………………………………………………………………..

- …………………………………………………………………………………………………..

- …………………………………………………………………………………………………..

- …………………………………………………………………………………………………..

(2) Asociatul secund contribuie pentru realizarea obiectului prezentei asocieri cu următoarele:

- …………………………………………………………………………………………………..

- …………………………………………………………………………………………………..

- …………………………………………………………………………………………………..

- …………………………………………………………………………………………………..

**Art. 8.** Regimul bunurilor cu care contribuie asociații în cadrul asocierii:

…………………………………………………………………………………………………….

**CAPITOLUL VI – PARTICIPAREA LA REZULTATELE FINANCIARE ALE ASOCIERII**

**Art. 9.** Repartizarea beneficiilor și pierderilor

(1) Repartizarea veniturilor rezultate din activitatea pentru a cărei desfășurare s-a realizat asocierea se face ………………………………………………………………………………………….

(2) Pierderile rezultate în urma asocierii vor fi suportate …………………………………………

**CAPITOLUL VII – ADMINISTRAREA ASOCIERII**

**Art. 10.**

(1) Asociatul prim este responsabil cu ………………………………………………………........

(2) Asociatul secund este responsabil cu …………………………………………………………

(3) Personalul necesar pentru asociere va fi angajat de către Asociatul ……….

**Art. 11.** Contabilitatea asocierii

(1) Contabilizarea operațiunilor și fiscalizarea asocierii se realizează de către …………………

(2) Controlul financiar-contabil asupra activității desfășurate în cadrul acestei asocieri se va putea efectua oricând, de către Asociatul …., prin persoane împuternicite în acest sens/îndreptățite.

**CAPITOLUL VIII – DREPTURILE ȘI OBLIGAȚIILE ASOCIAȚILOR**

**Art. 12.** Drepturile și obligațiile Asociatului prim:

(1) Asociatul prim are următoarele drepturi:

- …………………………………………………………………………………………………..

- …………………………………………………………………………………………………..

- …………………………………………………………………………………………………..

- …………………………………………………………………………………………………..

(2) Asociatul prim are următoarele obligații:

- …………………………………………………………………………………………………..

- …………………………………………………………………………………………………..

- …………………………………………………………………………………………………..

- …………………………………………………………………………………………………..

**Art. 13.** Drepturile și obligațiile Asociatului secund:

(1) Asociatul secund are următoarele drepturi:

- …………………………………………………………………………………………………..

- …………………………………………………………………………………………………..

- …………………………………………………………………………………………………..

- …………………………………………………………………………………………………..

(2) Asociatul secund are următoarele obligații:

- …………………………………………………………………………………………………..

- …………………………………………………………………………………………………..

- …………………………………………………………………………………………………..

- …………………………………………………………………………………………………..

**CAPITOLUL IX – RĂSPUNDEREA PĂRȚILOR CONTRACTANTE**

**Art. 14.** Antrenarea răspunderii

(1) Față de terți va răspunde asociatul care contractează singur drepturi și obligații prin actele încheiate cu aceștia.

(2) Dacă asociații contractează împreună sau prin mandatar comun, atunci ei câștigă drepturi și devin obligați solidar față de terți.

(3) Pentru nerespectarea clauzelor, în tot sau în parte, sau pentru executarea defectuoasă a acestora, partea în culpă se obligă să plătească daune interese.

(4) Neachitarea sumelor prevăzute în contract, inclusiv a cheltuielilor ocazionale de buna desfășurare a activității și care sunt în sarcina uneia dintre părți, atrage după sine penalități în procent de … pentru fiecare zi de întârziere, socotite de la data la care plata a devenit scadentă, fără punere în întârziere.

**CAPITOLUL X – ÎNCETAREA CONTRACTULUI**

**Art. 15.**

(1) Prezentul contract încetează:

a) prin îndeplinirea obiectului, îndeplinirea sa necorespunzătoare sau prin lipsa de profitabilitate a asocierii, ocazie cu care asociații convin de comun acord încetarea acestuia;

b) prin acordul părților, în urma unui acord comun de încetare încheiat în scris;

c) de drept la expirarea perioadei de asociere stabilite în contract, în măsura în care nu există clauză de prelungire sau părţile nu convin, în scris, prelungirea acestuia;

d) în cazul în care intervine lichidarea uneia dintre părțile asociate (prin faliment, divizare, lichidare, etc.). Cauza va fi obligatoriu notificată, în scris, celuilalt asociat, cu un preaviz de …. de zile calendaristice de la data declarării stării respective de către instanța judecătorească;

e) în cazul imposibilității continuării asocierii din motive justificate.

f) în cazul în care interesul naţional sau local o impune, prin denunţarea unilaterală de către Municipiul Sighișoara;

g) la dispariţia, dintr-o cauză de forţă majoră, a bunurilor aduse drept aport al asocierii de către asociați.

Încetarea contractului de asociere în participațiune din motivele prevăzute la lit. a), b), e), f) și g) va fi adusă la cunoștința părților, în cadrul unei ședințe a reprezentanților tuturor asociaților, special convocați.

(2) Contractul de asociere poate fi denunțat unilateral de către oricare dintre părți cu respectarea unui termen de preaviz de 30 de zile calendaristice, cu respectarea legii.

(3) Prezentul contract de asociere poate fi reziliat unilateral de către oricare dintre părți, în condițiile legii, în următoarele cazuri:

a) când unul dintre asociați este implicat într-un proces penal de natură să îi afecteze calitatea de asociat;

b) în cazul în care termenul de plată a cotelor stabilite prin contract va fi depășit cu ……..zile/luni;

c) în cazul în care cealaltă parte nu își respectă în mod culpabil obligațiile asumate.

**CAPITOLUL XI – FORȚA MAJORĂ ȘI CAZUL FORTUIT**

**Art. 16.**

(1) Exceptând cazurile în care nu au prevăzut altfel în mod expres, niciuna dintre părțile contractante nu va fi răspunzătoare pentru neexecutarea în termen și/sau în mod necorespunzător, total sau parțial, a oricărei dintre obligațiile care le revin, dacă neexecutarea obligației respective a fost cauzată de un eveniment imprevizibil la data încheierii contractului, extern, absolut invincibil și inevitabil și ale cărui consecințe sunt de neînlăturat de către partea care îl invocă (cutremur, etc.).

(2) Partea care invocă forța majoră este obligată să aducă la cunoștința celeilalte părți, în termen de ….. ore/zile, în scris și în mod complet, producerea acesteia și să ia toate măsurile care îi stau la dispoziție în vederea limitării consecințelor respectivului eveniment. Dacă în termen de …. zile de la data producerii lui, respectivul eveniment nu încetează, fiecare parte va avea dreptul să notifice celeilalte părți încetarea sau suspendarea contractului, fără ca una din părți să poată pretinde celeilalte daune-interese.

**CAPITOLUL XII – DISPOZIȚII FINALE**

**Art. 17.** Clauza de confidențialitate

(1) Părțile se obligă să respecte confidențialitatea prezentului contract. Orice informații sau date cu privire la datele de confidențialitate ale celeilalte părți (situație financiară, proiecte de afaceri, brevete de invenție, know-how, etc.) obținute de o parte în virtutea derulării prezentului contract, sunt strict confidențiale. Informațiile pot fi utilizate numai în scopul derulării prezentului contract. Exonerează de răspundere următoarele situații:

a) dacă informațiile erau cunoscute înainte de a fi obținute de la partea care le-a furnizat;

b) informația a fost primită dintr-o sursă neconfidențială;

c) informația era de circulație publică la data dezvăluirii ei;

d) partea a fost obligată în mod legal de autorități ale statului să dezvăluie informația;

e) s-a primit acordul scris de la cealaltă parte cu privire la dezvăluirea informației.

(2) Confidențialitatea contractului se păstrează pe toată durata derulării acestuia cât și un timp de ……. zile/luni/ani de la încetarea lui, indiferent de cauza de încetare.

(3) În cazul nerespectării clauzei de confidențialitate a uneia dintre părți de către cealaltă parte, partea îndreptățită poate să solicite rezilierea prezentului contract cu plata de daune-interese.

**Art. 18.** Protecția datelor cu caracter personal

(1) Părțile contractante se obligă să respecte legislația cu privire la protecția datelor cu caracter personal și prelucrarea acestor date.

(2) În cazul în care, în virtutea derulării contractului, Asociatul Prim colectează și prelucrează anumite date cu caracter personal ale salariaților și colaboratorilor Asociatului Secund, se obligă să prelucreze aceste date conform legii. Temeiul colectării și prelucrării datelor este executarea contractelor.

(3) Următoarele date cu caracter personal ale salariaților și colaboratorilor Asociatului Secund pot fi prelucrate de către Asociatul Prim: nume și prenume, adresă, date din cărțile de identitate, coduri numerice personale, numere de telefon.

(4) Asociatul Prim va colecta și prelucra datele de mai sus în sistem securizat, aplicând același regim de siguranță și respectând drepturile persoanelor fizice vizate, întocmai ca și în cazul propriilor salariați sau colaboratori.

(5) În cazul în care, în virtutea derulării contractului, Asociatul Secund colectează și prelucrează anumite date cu caracter personal ale salariaților și colaboratorilor Asociatului Prim, se obligă să prelucreze aceste date conform legii. Temeiul colectării și prelucrării datelor este executarea contractului.

(6) Următoarele date cu caracter personal ale salariaților și colaboratorilor Asociatului Prim pot fi colectate și prelucrate de către Asociatul Secund: nume și prenume, adresă, date din cărțile de identitate, coduri numerice personale, numere de telefon.

(7) Asociatul Secund va colecta și prelucra datele de mai sus în sistem securizat, aplicând același regim de siguranță și respectând drepturile persoanelor fizice vizate, întocmai ca și în cazul propriilor salariați sau colaboratori.

(8) Părțile se obligă să se informeze reciproc despre orice atac cibernetic sau de altă natură care a afectat sau afectează securitatea datelor cu caracter personal colectate și prelucrate în virtutea contractului.

**Art. 19.** Notificări între părți

(1) În accepțiunea părților contractante, orice notificare adresată de una dintre acestea celeilalte este valabil îndeplinită dacă este transmisă la adresa/sediul prevăzut în partea introductivă a prezentului contract.

(2) În cazul în care notificarea se face pe cale poștală, ea va fi transmisă prin scrisoare recomandată cu confirmare de primire și e considerată primită de destinatar la data menționată de oficiul poștal primitor pe această confirmare.

(3) Dacă notificarea se transmite prin fax sau e-mail, ea se consideră primită în prima zi lucrătoare după cea în care a fost expediată.

(4) Notificările verbale se iau în considerare în măsura în care acestea sunt confirmate și în una din modalitățile descrise mai sus.

**Art. 20.** Litigii

Litigiile izvorâte din încheierea, executarea, modificarea, încetarea și interpretarea clauzelor prezentului contract se rezolvă pe cale amiabilă sau de către instanțele judecătorești competete.

**ART. 21.** Alte dispoziții finale

(1) Legea contractului este legea română. Prevederile prezentului contract se completează cu dispozițiile legislației române în materie, în vigoare.

(2) Limba contractului este limba română. În cazul în care contractul este redactat în mai multe limbi, într-o eventuală situație de interpretare a prevederilor sale, se va lua în considerare cu precădere interpretarea variantei în limba română.

(3) Prezentul contract întră în vigoare la data semnării lui de către părți. În cazul încălcării de către una dintre părți a obligației(ilor) sale, neexercitarea de către partea prejudiciată a dreptului de a cere executarea întocmai sau prin echivalent a respectivei obligații nu înseamnă că partea prejudiciată a renunțat la acest drept.

(4) Prezentul contract, împreună cu modificările și anexele sale, reprezintă voința părților și înlătură orice înțelegere verbală dintre acestea, anterioară sau ulterioară încheierii lui.

(5) Prezentul contract s-a încheiat azi, \_\_\_\_\_\_\_\_\_\_\_\_\_\_, la sediul \_\_\_\_\_\_\_\_\_\_\_\_\_\_\_, în limba română, în 2 (două) exemplare originale, câte unul pentru fiecare parte. Orice act adițional sau anexă semnate ulterior, se vor redacta în același număr de exemplare originale și se va face mențiunea despre acestea pe exemplarele prezentului contract.

Anexe la contract:

* …………………………………………………………………………………………………….
* …………………………………………………………………………………………………….
* …………………………………………………………………………………………………….

…

ASOCIAT PRIM ASOCIAT SECUND

Reprezentant legal …………….. Reprezentant legal ………………....